ئالیا بات
ئالیا بات (لەدایکبووی ١٥ی ئازاری ١٩٩٣) خانمەئەکتەر و گۆرانیبێژێکی بە ڕەگەز ھیندی و ھەڵگری ڕەگەزنامەی بەریتانییە، کە زیاتر لە سینەمای بۆلیوود دەرکەوتووە. ئالیا یەکێکە لە گرانترین خانمەئەکتەرانی ھیند، تا ساڵی ٢٠١٩ ئالیا براوەی چوار خەڵاتی فیلم فەیرە. لە ساڵی ٢٠١٤، ناوی لە لیستی ١٠٠ کەسایەتی ھیندی ھات بەپێی گۆڤاری فۆربیس.

ئالیا لە خێزانێکی ھونەریدا لە دایکبووە، باوکی فیلمسازی بۆلیوود، ماھیش بات و دایکیشی خانمەئەکتەر سۆنی ڕەزدانە. لە ساڵی ١٩٩٩، بۆیەکەمینجار وەک ئەکتەرێکی منداڵ لە فیلمێکی ھەستبزوێن بەناوی (Sangharsh) بەشداریکرد، دوای ئەم فیلمە ئەوا ئالیا بۆ یەکەمینجار بەڕۆڵی سەرەکی لە فیلمی خوێندکاری ساڵ (٢٠١٢) لەپاڵ ھەریەکە لە ڤارون داڤان و سیدھارت مەلھۆترا دەرکەوت، فیلمەکە لە بەرھەمھێنانی کاران جۆھەر. دوای ئەم فیلمە ئالیا لە چەند فیلمێکی کۆمپانیای دارما پرۆدەکشن (بەرھەمھێنانی کاران جۆھەر) دەرکەوت لەوانە، ٢ ستەیتس (٢٠١٤)، ھەمپتی شارما کی دلوھانیا (٢٠١٤)، دێر زیندەگی (٢٠١٦)، بادرینات کی دولھانیا (٢٠١٧).

ئالیا بات خەڵاتی فیلم فەیری بۆ باشترین خانمەئەکتەری بردەوە بۆ فیلمەکانی ئورتا پەنجاب (٢٠١٦)، ڕازی (٢٠١٨)، ھەروەھا گەلی بۆی (٢٠١٩). جگە لە کاری نواندن، ئالیا چەند جارێک گۆرانی تاکی گوتووە لەوانە، "سیماجوان" لە ساڵی ٢٠١٤، ھەروەھا لە ساڵی ٢٠٢٠، گۆرانی «توم سێ ھی» بۆ فیلمی (Sadak 2) بڵاوکردەوە.

فیلمۆگرافی

گۆرانی 
جگە لەکاری ئەکتەری ئالیا وەک گۆرانیبێژی پلەی باکیش لە فیلمەکان بەشدارە.

سەرچاوەکان

بەستەرە دەرەکییەکان 

 
 
 ئالیا بات لە بۆلیوود ھەنگاما

لەدایکبووانی ١٩٩٣
خانمەکتەران لە سینەمای ھیندی
زیندووان
خانمەکتەرە ھیندییەکانی سەدەی ٢١ەم
خانمەکتەرە بەریتانییەکانی سەدەی ٢١ەم
خانمەکتەرانی لەندەن